**Centrum pre deti a rodiny Medzilaborce, kpt. Nálepku 369/5, 068 01 Medzilaborce**

**Výročná správa CDR Medzilaborce za rok 2022**

Medzilaborce, máj 2023

**OBSAH**

1. Identifikácia organizácie
2. Poslanie a strednodobý výhľad organizácie
3. Odpočet splnených úloh
4. Koncepčná činnosť
5. Koordinačná a riadiaca činnosť
6. Metodická činnosť
7. Vzdelávanie, supervízia
8. Kontrolná činnosť

9. Štatistická činnosť

10. Rozpočet organizácie

11. Aktivity centra

12. Krátkodobé ciele na rok 2021

**1. Identifikácia organizácie**

Názov: Centrum pre deti a rodiny Medzilaborce

Adresa: kpt. Nálepku 369/5, 068 01 Medzilaborce

Kontakt: 0917 972 254, [riaditel.medzilaborce@ded.gov.sk](mailto:riaditel.medzilaborce@ded.gov.sk)

Riaditeľ: Ing. Vladislav Fejo

Právna forma: s právnou subjektivitou

Forma hospodárenia: rozpočtová organizácia

IČO: 42029481

DIČ: 2022127360

Detský domov na ul. kpt. Nálepku v Medzilaborciach vznikol 1. januára 2006 v súvislosti s transformáciou ŠZŠI v Medzilaborciach. Dňa 01.04.2014 bol dodatkom k zriaďovateľskej listine zmenený názov Detského domova na Detský domov pre maloletých bez sprievodu a detský domov DLAŇ Medzilaborce. Od 01.01.2019 sa názov menil na Centrum pre deti a rodiny Medzilaborce.

**2. Poslanie a strednodobý výhľad organizácie**

Poslaním zariadenia na výkon opatrení SPODaSK je poskytnúť dočasné prostredie pre dieťa v kríze v spolupráci so subjektmi v zmysle ustanovení zákonov č. 305/2005 Z.z. o sociálnoprávnej ochrane detí a sociálnej kuratele a o zmene a doplnení niektorých zákonov, č. 36/2005 Z.z. o rodine a o zmene a doplnení niektorých zákonov, Dohovoru o právach dieťaťa, interných noriem tak, aby bola naplnená stratégia organizácie.

Dlhodobé a krátkodobé ciele CDR:

- znížiť energetickú náročnosť prevádzky

- preventívna práca s ohrozenými rodinami prostredníctvom ambulantnej a terénnej formy práce

- sanácia rodiny, návrat detí do biologických rodín a zlučovanie MbS s biologickou rodinou

- deinštitucionalizácia

- vytváranie rodinného prostredia v SUS–SS a v SUS-ŠSS pre MbS

- efektívne zapájanie detí a MbS do spolurozhodovania za účelom naplnenia ich potrieb

- integrácia MbS

- podpora a rozvoj PNR

- rozvoj zamestnancov

- zlepšenie podmienok pre prácu a pobyt detí v CDR

**3. Odpočet splnených úloh**

- odborný tím CDR tvoria 2 psychológovia, 1 špeciálny pedagóg, 1 vedúca úseku starostlivosti, 3 sociálni pracovníci a 1 zdravotná sestra.

- Centrum vykonáva opatrenia na základe odporúčaní Orgánu sociálnoprávnej ochrany detí a sociálnej kurately Stropkov a Medzilaborce a na základe rozhodnutia súdu a rozhodnutia orgánu SPODaSK.

Opatrenia ambulantnou a/alebo terénnou formu sa v roku 2022 realizovali najmä v prirodzenom prostredí maloletých detí a v ambulancii CDR Medzilaborce a v ambulancii CDR Stropkov.

V zmysle programu centrum vykonávalo opatrenia zamerané najmä na:

* na podporu riešenia výchovných problémov, sociálnych problémov a iných problémov v rodine a v medziľudských vzťahoch podľa §11 ods. 3 písm. b) bod 3 zákona,

- na podporu obnovy alebo rozvoja rodičovských zručností podľa §11 ods. 3 písm. b)

bod 4 zákona,

- vykonávanie opatrení v rozvodových, rozchodových situáciách §11 ods. 2 písm. c)

* realizáciu výchovných opatrení nariadených súdom

Štatistické údaje AF a TF k 31.12.2022

|  |  |  |
| --- | --- | --- |
| Odporúčania, rozhodnutia súdu | Počet rodín | Počet detí |
| Podpora riešenia výchovných a sociálnych a iných problémov rodine | 14 | 43 |
| Podpora obnovy a rozvoja rodičovských zručností | 4 | 6 |
| Vykonávanie opatrení v rozvodových, rozchodových situáciách | 1 | 3 |
| Výchovné opatrenie | 5 | 9 |
| **Spolu** | **37** | **93** |
| **Súčet hodín priamej práce s klientom: 653,5.** | | |

- v roku 2022 bolo v rámci sanácie odovzdaných do starostlivosti biologických rodičov 5 detí

- realizovať pravidelné porady s PNR – úloha splnená

- zabezpečiť vzdelávanie PNR v rozsahu min. 15 hod. ročne –úloha splnená

- CDR vytvára podmienky na odborné interné vzdelávanie zamestnancov podľa potrieb centra a umožňuje účasť zamestnancov na odborných seminároch, výcvikoch, konferenciách a webinároch podľa záujmu, ponúk a potrieb centra - úloha sa plní priebežne

**-** supervízia sa v Centre pre deti a rodiny v Medzilaborciach systematicky realizuje od roku 2011 na základe vypracovaného supervízneho programu za účelom zvyšovania profesionality práce v zariadení. Supervízia prebieha pod vedením akreditovaného supervízora. Cieľovou skupinou supervízie sú zamestnanci v priamom kontakte s deťmi, profesionálni náhradní rodičia, sociálni pracovníci, odborní zamestnanci a riaditeľ CDR - úloha splnená

- zamestnávateľ podporuje profesijný rozvoj pedagogických zamestnancov a odborných zamestnancov v súlade s potrebami CDR, odbornými a spoločenskými požiadavkami na výkon pracovnej činnosti a individuálnymi potrebami pedagogického zamestnanca a odborného zamestnanca - úloha sa plní priebežne na základe plánu profesijného rozvoja

- v zmysle zákona č. 305/2005 Z.z. o sociálnoprávnej ochrane detí a o sociálnej kuratele a doplnení niektorých zákonov realizuje CDR v spolupráci s orgánom SPODaSK odbornú metódu – prípadovú konferenciu. V prípade MbS centrum realizuje prípadové konferencie v priestoroch CDR za prítomnosti kolízneho opatrovníka, tlmočníka a odborného tímu CDR - úloha sa plní priebežne.

- predmetom hodnotenia pedagogického zamestnanca a odborného zamestnanca sú výsledky, náročnosť a kvalita výkonu pracovnej činnosti, osvojenie si a využívanie profesijných kompetencii. Pedagogického zamestnanca a odborného zamestnanca hodnotí priamy nadriadený jedenkrát ročne - úloha sa plní

- vnútorné kontroly prebiehali podľa plánu kontrol na úseku riadenia, úseku starostlivosti a ekonomickom úseku - úloha splnená

- zrealizovať bezbariérové vstupy do rodinných domov – čiastočne splnená

**4. Koncepčná činnosť**

Naše centrum má kapacitu 84 miest. Má zriadené 4 samostatne usporiadané skupiny – samostatné skupiny, 3 samostatne usporiadané skupiny - špecializované samostatné skupiny pre maloletých bez sprievodu – chlapcov (z toho 1 SUS – ŠSS pre MbS zriadená od 01.05.2022), 1 samostatne usporiadanú skupinu - špecializovanú samostatnú skupinu pre maloletých bez sprievodu - dievčatá a 6 profesionálnych náhradných rodičov. Na všetkých samostatne usporiadaných skupinách – samostatných skupinách a dvoch samostatne usporiadaných skupinách - špecializovaných samostatných skupinách pracuje tím 3 vychovávateľov a 3 pomocných vychovávateľov. Na jednej samostatne usporiadanej skupine – špecializovanej skupine pre maloletých bez sprievodu pracuje tím 2 vychovávateľov a 3 pomocných vychovávateľov a na jednej samostatne usporiadanej skupine – špecializovanej skupine pre maloletých bez sprievodu pracuje tím 2 vychovávateľov a 4 pomocných vychovávateľov.

Dve samostatne usporiadané skupiny – samostatné skupiny a jedná samostatne usporiadaná skupina – špecializovaná samostatná skupina pre MbS – chlapci sú v kmeňovej budove na ulici kpt. Nálepku 367/1, jedná samostatne usporiadaná skupina – samostatná skupina je v rodinnom dome na ulici Dobrianskeho č. 94 v Medzilaborciach a jedná samostatne usporiadaná skupina – samostatná skupina je v rodinnom dome na ulici kpt. Nálepku 670/34 v Medzilaborciach. Tri samostatne usporiadané skupiny - špecializované samostatné skupiny pre maloletých bez sprievodu sú v kmeňovej budove na ul. kpt. Nálepku 368/3. Vo všetkých samostatne usporiadaných skupinách sa uplatňujú formy rodinnej výchovy.

V roku 2022 organizačná štruktúra CDR nebola menená.

* Úsek starostlivosti
* Vedúci úseku starostlivosti – špeciálny pedagóg – 1
* Špeciálny pedagóg - 1
  + Sociálny pracovník – 4 (z toho NP DEI NS III 1 úväzok)
  + Psychológ - 2
  + Zdravotná sestra - 1
  + 3 špecializované samostatné skupiny – MbS chlapci – 18
  + 1 špecializovaná samostatná skupina – MbS dievčatá - 5
  + 4 samostatne usporiadané skupiny – samostatné skupiny - 24
  + Profesionálni náhradní rodičia - 6
* Úsek ekonomicko-prevádzkový
* Vedúca úseku – ekonóm - 1
* Hospodár – 1
* Ekonomický zamestnanec - 1
* Zamestnanec personálnej a mzdovej agendy - 1
* Vodič - údržbár - 2
* Vodič – údržbár – SUS – ŠSS pre MbS – 1
* Riaditeľ – 1

- Ambulantná/terénna forma

* Psychológ - 2
* Sociálny pracovník/asistent sociálnej práce - 3
* **Celkový počet zamestnancov - 75**

**Funkčné členenie a priestorové usporiadanie zariadenia**

- Budova 1 – „ Budova sociálneho zariadenia (Budova detského domova I.) č. 367/1

- Budova 2 – „ Budova sociálneho zariadenia (Budova detského domova II.) č. 368/3

- Budova 3 – „ Administratívna budova“ č. 369/5

**Budova 1 – „ Budova sociálneho zariadenia (Budova detského domova I.) č. 367/1**

Skladá sa z 1 SUS - špecializovanej samostatnej skupiny pre maloletých bez sprievodu - chlapci, 1 SUS – samostatnej skupiny na prízemí a 1 SUS – samostatnej skupiny na poschodí. Každá samostatne usporiadaná skupina má samostatný vchod.

**Budova 2 - „Budova sociálneho zariadenia (Budova detského domova II.) č. 368/3**

Skladá sa z SUS - 1 špecializovanej samostatnej skupiny pre maloletých bez sprievodu - dievčatá, kancelárie sociálneho pracovníka pre MbS, kancelárie psychológa, zdravotnej vyšetrovne, posilňovne a priestoru pre realizovanie prípadových konferencií MbS na prízemí a z 2 SUS - špecializovaných samostatných skupín pre maloletých bez sprievodu - chlapcov na poschodí. Skupiny majú jeden spoločný vchod a sú prepojené schodiskom.

**Budova 3 – „Administratívna budova“ č. 369/5**

V tejto časti budovy sa nachádzajú kancelárie, priestor na vzdelávanie MbS, spoločenská miestnosť, dielne a WC pre personál CDR.

**5. Koordinačná a riadiaca činnosť**

Riaditeľ a vedúci úsekov koordinujú a riadia činnosť svojich zamestnancov. Raz ročne riaditeľ a vedúca úseku starostlivosti realizujú hodnotenie pedagogických a odborných zamestnancov v zmysle zákona č. 138/2019 Z.z. o pedagogických a odborných zamestnancoch a o zmene a doplnení niektorých zákonov.

**6. Metodická činnosť**

Chod samostatne usporiadaných skupín zabezpečujú vychovávatelia a pomocní vychovávatelia. S deťmi a mladými dospelými pracujú na základe vypracovaného plánu výchovnej práce s dieťaťom.

Pri tejto náročnej práci je zamestnancom k dispozícií odborný tím centra, ktorý vedie metodička OT CDR. Odborný tím v zložení : sociálni pracovníci, vedúca úseku starostlivosti, špeciálny pedagóg, psychológovia a zdravotná sestra sa pravidelne, raz za štvrťrok, stretáva s vychovávateľmi a pomocnými vychovávateľmi na jednotlivých samostatne usporiadaných skupinách – samostatných skupinách za účelom vyhodnotenia IPROD-ov detí, prehodnotenia školských výsledkov detí, prehodnotenia výchovných a zdravotných problémov detí na jednotlivých samostatne usporiadaných skupinách – samostatných skupinách, kontroly plnenia úloh z predchádzajúceho stretnutia či poradenstvo a pomoc pri riešení rôznych problémov na samostatne usporiadaných skupinách – samostatných skupinách. Z každého stretnutia odborného tímu je vypracovaná zápisnica a prezenčná listina. Problémy, ktoré sa na stretnutiach zaznamenali, boli riešené priebežne na komunitných stretnutiach v SUS - SS. V prípade riešenia závažných problémov metodička zvoláva stretnutie odborného tímu. V roku 2022 bolo zrealizovaných 5 stretnutí odborného tímu a 16 komunitných stretnutí odborného tímu na samostatne usporiadaných skupinách – samostatných skupinách.

V zmysle internej normy č. 101/2015 sa realizujú v domácnosti profesionálneho náhradného rodiča raz mesačne návštevy, ktoré sú buď ohlásené alebo neohlásené. Z každej návštevy je vypracovaný písomný záznam, v ktorom je uvedený cieľ návštevy, dátum návštevy, priebeh návštevy, odporúčania pre PNR, záver z návštevy a cieľ budúcej návštevy, ktorý podpíšu PNR a členovia odborného tímu, ktorí sa návštevy zúčastnili. Návštevy v PNR majú kontrolný alebo podporný charakter.

Po príchode dieťaťa či maloletého bez sprievodu do centra realizujeme prípadové konferencie. Počas pobytu dieťaťa v centre udržiavame kontakt s biologickou rodinou či príbuznými deťmi (návštevy a krátkodobé pobyty detí u rodičov, či príbuzných, telefonické a písomné kontakty). V rámci prípravy na osamostatnenie sa, psychológovia a sociálni pracovníci v CDR realizujú s deťmi a mladými dospelými komunitné stretnutia, kde sa venujú rôznym témam, zameraným na plnohodnotné zaradenie do spoločnosti.

Od roku 2020 realizujeme prípravu na vykonávanie profesionálneho rodičovstva. V roku 2022 sme prípravu realizovali od 13.09.2022 do 17.10.2022. Prípravu úspešne ukončili traja záujemcovia.

**7. Vzdelávanie, supervízia**

V rámci získavania profesionality, skúsenosti, či zručností sa zamestnanci zúčastnili v roku 2022 interných a externých vzdelávaní, konferencii, či metodických a pracovných stretnutí.

**Riaditeľ CDR**

- zasadnutie sekcie riaditeľov FRaZ DeD PO (január)

- 21. ročník medzinárodnej konferencie – Mosty v sociálnoprávnej ochrane (apríl)

- pracovné stretnutie – „Spolupráca úradov práce, sociálnych vecí a rodiny a centier pre deti a rodiny“ (jún)

- konferencia sociálnych pracovníkov CDR (jún)

- zasadnutie sekcie riaditeľov FRaZ DeD PO (október)

- 22. ročník medzinárodnej konferencie Mosty v sociálnoprávnej ochrane (október)

- vzdelávací tréning SHR (október)

- pracovné stretnutie –„Výklad zákona o PNR“ (október)

- pracovné stretnutie s delegáciou Bosny a Hercegoviny (november)

- slávnostné zasadnutie výboru FRaZ DeD (november)

- slávnostné zasadnutie rozšíreného Výboru fóra pri ukončení kalendárneho roka (december)

**Vedúca úseku starostlivosti – špeciálny pedagóg**

- odborný seminár – „Stres a jeho odbúravanie“ (máj)

- tréning IOM – „Prevencia obchodovania s ľuďmi“ (jún)

- on-line vzdelávanie o sexuálnom násilí na deťoch pre odborný personál CDR (september)

**Špeciálny pedagóg**

- pracovné stretnutie špeciálnych pedagógov (máj)

- on-line pracovné stretnutie odborných zamestnancov (máj)

- tréning IOM – „Prevencia obchodovania s ľuďmi“ (jún)

- multidisciplinárne vzdelávanie –„ Ako pracovať s deťmi, ktoré majú poruchy pozornosti alebo správania, prípadne učenia a s ich okolím, pre ktoré môžu byť tieto poruchy spúšťačom agresie, napr. rodičov, učiteľov, spolužiakov a pod.“ (jún)

- on-line vzdelávanie o sexuálnom násilí na deťoch pre odborný personál CDR (september)

**Psychológ**

- on-line seminár - „Súrodenci a súrodenecká rivalita“(január)

- on-line seminár –Klamstvo, krádeže a problematické správanie“ (marec)

- on-line seminár – „Samoregulácia verzus sebakontrola“(marec)

- multidisciplinárne vzdelávanie – NP Podpora ochrany detí pre násilím –„Efektívne nástroje na budovanie stratégie prevencie všetkých foriem násilia v školskom zariadení“ (máj)

- aktualizačné vzdelávanie –„Ako komunikovať s agresívnym a ochranárskym rodičom?“ (máj)

- on-line pracovné stretnutie odborných zamestnancov (máj)

- aktualizačné vzdelávanie –„Špecifické potreby dieťaťa prechádzajúceho rozchodom rodičov“ (máj)

- aktualizačné vzdelávanie – „Puberta ako výchovná výzva. Dieťa v odpore“ (máj)

- vzdelávanie v psychodiagnostike dieťaťa (máj)

- regionálne metodické stretnutie PNR (jún)

- aktualizačné vzdelávanie –„Komplexná vývinová trauma a možnosti pomoci aj pre „neterapeutov“ (jún)

- aktualizačné vzdelávanie – „Dieťa s problémovým správaním a vzťahová väzba“ (jún)

- tréning IOM – „Prevencia obchodovania s ľuďmi“ (jún)

- on-line vzdelávanie o sexuálnom násilí na deťoch pre odborný personál CDR (september)

- odborná konferencia odborných zamestnancov CDR (september)

- špecifické vzdelávanie v krízovej intervencii (október)

**Sociálni pracovníci**

- webinár – „Príbeh dieťaťa a práca s ním“ (apríl)

- odborný seminár – „Stres a jeho odbúravanie“ (máj)

- konferencia sociálnych pracovníkov CDR (jún)

- vzdelávanie – „Sociálna diagnostikaˇ“ (jún)

- on-line vzdelávanie o sexuálnom násilí na deťoch pre odborný personál CDR (september)

- pracovné stretnutie –„Výklad zákona o PNR“ (október)

**Sociálny pracovník pre MbS**

- tréning IOM – „Prevencia obchodovania s ľuďmi“ (jún)

- konferencia sociálnych pracovníkov CDR (jún)

- vzdelávanie – „Sociálna diagnostikaˇ“ (jún)

- pracovné stretnutie – „Agenda sociálnej práce v CDR“ (august)

- on-line vzdelávanie o sexuálnom násilí na deťoch pre odborný personál CDR (september)

- multidisciplinárne pracovné stretnutie –„Zhodnotenie vzájomnej spolupráce dotknutých subjektov v oblasti MbS a aktuálna situácia v súvislosti s utečeneckou krízou“ (október)

- vzdelávací tréning SHR (október)

**Ekonomický úsek**

- on-line pracovné stretnutie – „KB 2021“ (január)

- odborný seminár – „Stres a jeho odbúravanie“ (máj)

- celoslovenská konferencia ekonómov CDR (jún)

- školenie PAM, Softip Profit (október)

**Vychovávatelia, pomocní vychovávatelia a profesionálni náhradní rodičia**

- on-line seminár –„Klamstvo, krádeže a problematické správanie“ (marec)

- on-line seminár –„Agresivita a závislosti u detí“(marec)

- on-line seminár – „Puberta a jej úskalia“(apríl)

- odborný seminár – „Stres a jeho odbúravanie“ (máj)

- regionálne metodické stretnutie PNR (jún)

- aktualizačné vzdelávanie – „Slovná sebaobrana ako prostriedok správnej komunikácie s deťmi a mládežou“

- tréning IOM – „Prevencia obchodovania s ľuďmi“ (jún)

- on-line vzdelávanie o sexuálnom násilí na deťoch pre odborný personál CDR (september)

- pracovné stretnutie predsedov sekcie vychovávateľov Miestnych pobočiek FRaZ DeD PO (september)

- konferencia PNR (október)

- vzdelávací tréning SHR (október)

- školenie – UNICEF (október)

- pracovné stretnutie –„Výklad zákona o PNR“ (október)

**Zamestnanci vykonávajúci ambulantnú alebo terénnu formu práce**

- metodické stretnutie sociálnych pracovníkov vykonávajúcich opatrenia AF/TF (máj)

- vzdelávanie – „Metódy sociálnej práce a iné odborné činnosti zamerané na prácu s rodinou v rozvodovej/rozchodovej situácií“ (jún)

- vzdelávanie – „Sociálna diagnostikaˇ“ (jún)

- pracovné stretnutie –„ Nové metódy TSP pri práci s ohrozenými rodinami“ (november)

Súčasťou interného vzdelávania zamestnancov sú supervízie – individuálne i skupinové, ktoré sa v roku 2022 realizovali v mesiacoch marec, jún, október a december.

Supervízie boli zamerané na témy: Komunikácia s deťmi o vojne na Ukrajine. Závislosti u detí. Pozitívna motivácia. Autoagresia a sebapoškodzovanie. Podpora tímu profirodičov, výmena skúsenosti pri výchove detí, overovanie a analýza výchovných postupov. Láskavá kritika. Tímová spolupráca a komunikácia. Prevencia syndrómu vyhorenia. Práca s agresívnym klientom. Manažérska supervízia. Vlastné prípady. Fóbické a úzkostné poruchy u detí. Dieťa s poruchou vzťahovej väzby. Vzťahy s biologickým rodičom. Hranice v profirodičovstve. Poruchy správania u detí. Detský autizmus. Vzťahy v rozdielnych kultúrach. Pravidlá výchovy a tímová jednota. Dieťa s poruchami učenia. Depresívny a úzkostný klient. Závislosti u detí. Jednota výchovných pravidiel. Vzťahová väzba. Poruchy spánku detí. Závislosť detí na sociálnych sieťach. Supervízia organizácie, riadiaca supervízia. Hodnotenie supervízie.

**8. Kontrolná činnosť**

Vnútorné kontroly prebiehali podľa plánu kontrol na úseku riadenia, úseku starostlivosti a ekonomickom úseku. Kontroly boli zamerané na dodržiavanie pracovného času, čerpanie dovolenky, spisovú dokumentáciu, požívanie alkoholu na pracovisku, výchovné zložky, činnosť profesionálnych náhradných rodičov, čerpanie rozpočtu, či hygienu.

**9. Štatistická činnosť**

|  |  |
| --- | --- |
| Schválená kapacita – deti/ skutočný stav k 31.12.2022 | 84/77 |
| Počet prijatých detí | 121 |
| Počet odídených detí z centra celkovo | 117 |
| Počet odídených mladých dospelých | 7 |
| Počet premiestnených detí na základe rozhodnutia súdu | 1 |
| Počet repatriovaných detí | 2 |
| Počet detí odídených z dôvodu sanácie | 5 |
| Počet premiestnených MbS – ZT Humenné, Sečovce | 4 |
| Počet detí umiestnených do NRS (NOS, PS, osvojenie) | 1 |
| Počet odovzdaných PMJ Prešov | 5 |
| Dobrovoľný odchod MbS z centra | 92 |
| Priemerná dĺžka pobytu v centre | 3,75 |

**10. Rozpočet organizácie**

**Výsledok rozpočtového hospodárenia**

|  |  |  |  |  |
| --- | --- | --- | --- | --- |
|  | Schválený rozpočet | Upravený rozpočet | Skutočnosť | % k upraveného rozpočtu |
|
| 1 | 2 | 3 | 4 | 5=4/3\*100 |
| Príjmy spolu | 700,00 € | 16 181,00 € | 16 181,00 € | 100 % |
| z toho: prijaté z rozpočtu EU | 0,00 € | 0,00 € | 0,00 € | 0,00 % |
| Výdavky spolu: | 1 433 258,00 € | 2 090 030,53 € | 2 090 030,53 € | 100,00 % |
| Z toho: program 0EK0H01 | 0,00 € | 0,00 € | 0,00 € | 0,00 % |
| program 0EK0H03 | 0,00 € | 6 424,11 € | 6 424,11 € | 100,00 % |
| program 07C0502 | 1 433 258,00 € | 1 941 313,37 € | 1 941 313,37 € | 100,00 % |
| program 06G1S02  NP III 1AC1 | 0,00 € | 30 215,41 € | 30 215,41 € | 100,00 % |
| NP III 1AC2 | 0,00 € | 0,00 € | 0,00 € | 0,00 % |
| NP III 3AC1 | 0,00 € | 54 486,03 € | 54 486,03 € | 100,00 % |
| NP III 3AC2 | 0,00 € | 14 952,61 € | 14 952,61 € | 100,00 % |
| Program 06G1S05 NP 3AY1 | 0,00 € | 42 609,00 € | 42 609,00 € | 100,00 % |
| Saldo príjmov a výdavkov | -1 432 558,00 € | -2 073 849,53 € | -2 073 849,53 € | 100,00 % |
|  |  |  |  |  |

**Príjmy podľa ekonomickej klasifikácie**

|  |  |  |  |  |  |
| --- | --- | --- | --- | --- | --- |
| Položka | Druh rozpočtu | Podpoložka | Schválený rozpočet | Upravený rozpočet | Skutočnosť |
|
| 1 | 2 | 3 | 4 | 5 | 6 |
| 200 - Nedaňové príjmy | 212 | 223 001-Za predaj výrobkov a služieb | 0,00 € | 0,00 € | 0,00 € |
|  | 211 | 220-Poplatky a platby | 700,00 € | 25,80 € | 25,80 € |
|  |  | 223 001-Poplatky a platby z nepr. | 700,00 € | 25,80 € | 25,80 € |
|  |  | 292 012 - Z dobropisov | 0,00 € | 1 508,23 € | 1 508,23 € |
|  |  | 292 017-Vrátky | 0,00 | 241,39 € | 241,39 € |
| Spolu | 211 | 200 | 700,00 € | 1 775,42 € | 1 775,42 € |
| 72e poistné plnenie | 211 | 292 006-Z náhrad poistného plnenia | 0,00 € | 14 405,58 € | 14 405,58 € |
| Príjmy celkom | 211+212 |  |  |  | 16 181,00 € |

V CDR príjmy sú rozpočtované len za dobropisy a vrátené preplatky z RZZP. Z tabuľky vyplýva, že rozpočtované príjmy ku koncu roka 2022, voči upravenému rozpočtu, boli splnené na 100,00 % v sume 78,74 €.

**Výdavky podľa ekonomickej klasifikácie**

610 - Mzdy, platy a ostatné osobné vyrovnania

|  |  |
| --- | --- |
| Položka | Plnenie |
|
| Schválený stav zamestnancov vo fyzických osobách | 75,00 |
| Evidenčný počet ku poslednému dňu v mesiaci | 74,00 |
| Z toho: NP DEI III | 6,00 |
| Schválený rozpočet miezd | 857 123,00 € |
| Upravený rozpočet miezd | 1 080 571,00 € |
| Skutočné čerpanie | 1 080 571,00 € |

V priebehu roka 2022 boli navýšene finančné prostriedky v kategórii 610-mzdy, platy, služobné príjmy a OOV, ktoré boli premietnuté do upraveného rozpočtu.

620 - Poistné a príspevky do poisťovní

|  |  |
| --- | --- |
| Položka |  |
|
| Schválený rozpočet | 299 564,00 € |
| Upravený rozpočet | 385 636,25 € |
| Skutočné čerpanie | 385 636,25 € |

V priebehu roka 2022 boli navýšene finančné prostriedky v kategórii 620-poistné a príspevok do poisťovní rozpočtovým opatrením, ktorý bol premietnutý do upraveného rozpočtu. Čerpanie rozpočtu na poistné a príspevky zamestnávateľa sa odvíja od čerpania miezd.

630 - Tovary a služby

|  |  |
| --- | --- |
| Položka |  |
|
| Schválený rozpočet | 240 561,00 € |
| Upravený rozpočet | 309 658,93 € |
| Skutočné čerpanie - zdroj 111 | 309 658,93 € |

V priebehu roka 2022 boli navýšene finančné prostriedky v kategórii, 630-Tovary a služby rozpočtovými opatreniami, ktoré boli premietnuté do upraveného rozpočtu. Týmito rozpočtovými opatreniami boli riešene: plynulý chod centra pre deti a rodiny.

**11. Iné aktivity centra**

V priebehu roka 2022 boli zrealizované rôzne aktivity pre deti: sánkovanie, stavanie snehuliaka, Mikuláš v CDR, Vianoce, estetizácia izieb, upratovanie okolia areálu, kolektívne loptové hry, Valentínsky karneval, výroba valentíniek, pozdravov k MDŽ, pečenie koláčov, sadenie kvetov, návšteva múzea Andyho Warhola v Medzilaborciach, Deň detí v CDR, opekačky, výlety na bicykloch, turistika, návšteva ZOO v Stropkove, turistická vychádzka na Rozhľadňu, na Danovu, na Kyčaru, výlet turistickým vláčikom, účasť na koncerte \_Úsmev ako dar“, poznávací výlet do Prešova zameraný na integráciu MbS, prednášky na rôzne témy (Finančná gramotnosť, Fašiangy – história, význam, Zdravý životný štýl, Škodlivosť fajčenia ,Význam a zachovávanie rómskej kultúry, Sexuálna výchova, Čo sa so mnou deje?, Marec-mesiac knihy a pod.).

Od 11.07.2022 do 15.07.2022 sa 6 detí zúčastnilo letného tábora DEDLANDIA v Telgárte.

Od 08.08.2022 do 16.08.2022 sa 20 detí zúčastnilo Športovej akadémie v rekreáčnom zariadení Výtoky – Piešťany.

Deti majú možnosť využívať multifunkčné ihrisko v areáli CDR, relaxačnú miestnosť, posilňovňu, biliard a spoločenskú miestnosť.

**12. Krátkodobé úlohy na rok 2023**

- vzdelávanie zamestnancov MbS

- zakúpenie rodinného domu

- zlepšenie podmienok pre prácu a pobyt detí v CDR

- rozvoj zamestnancov

- deinštitucionalizácia

- aplikácia efektívnejších prvkov integrácie MbS – jazykové laboratórium

V Medzilaborciach, 11.05.2023

Ing. Vladislav Fejo

riaditeľ CDR